google/wiki40b huggingface dataset:
Cloaca Maxima

Cloaca Maxima (også kalt Maxima Cloaca) – «hovedkloakken» – er et av verdens tidligste avløpssystemer. Den var hovedkloakken i Roma. Cloaca Maxima ble bygget av etruskerne på 5–600-tallet f.Kr.

Bygningen av Cloaca Maxima

Ifølge Livius var det Tarquinius Priscus' ingeniører som var dem som gjorde Forum Romanum mulig ved å drenere det myrlendte området. Først senere på 100-tallet ble hvelvingene i Cloaca Maxima bygget. Forum Romanum var sentrum for det offentlige og politiske livet i antikkens Roma.
Forum Romanum lå mellom Palatinhøyden, Kapitolhøyden, Esquilinhøyden og Quirinalhøyden. Cloaca Maxima gikk tvers gjennom Forum Romanum og drenerte området. Vannet ble ført ut i Tiberelven nær den gamle broen, Ponto Rotto.
Også Plinius den Eldre beskriver Cloaca Maxima i en av sine bøker (36. bok): «I det indre kjemper vannets forskjellige krefter, og likeved står det solide byggverket usvikelig imot; under branner slår nedstyrtende biter mot hvelvingene, bakken ristes av jordskjelv, og likefullt har byggverket gjennom nesten 700 år vist seg uforgjengelig».
Cloaca Maxima var bygd som tønnehvelv, hvor høyden var 4,20 meter og bredden var 3,20 meter. Hvelvingene var bygget i 3 lag med tilhugne, kjegleformet tuffstein.
Ellers var de fleste andre avløpsledninger i gatene utført som åpne steinsatte grøfter, som senere ble dekket med steinheller.
Kloakkene i Roma ble brukt til å ta opp avfall fra de første etasjene og fra de offentlige latrinene, som lå langs ledningsstrekkene. Det var også derfor at de rike foretrakk å bo i førsteetasjene, hvis de bodde i en insula. De fattigere folkene måtte oppsøke de offentlige latrinene, hvor de mot en mindre avgift til conductores foricarum, kunne bruke dem til deres behov. Vi finner så mange av disse conductores foricarum i regionskatalogene, at det tyder på at det var stor etterspørsel. Hvis de ikke hadde råd til denne avgiften, måtte de ta til takke med en gjødselshaug.

Gudinnen Cloacina

Gudinnen Cloacina, som menes å ha forbinnelse til Venus, var den antatte guddommelige beskytter av Cloaca Maxima. Det var bygget et lite tempel til henne på Forum Romanum, muligens som takk for at hun var med til å skape Forum Romanum gjennom drenering.

Betydningen av Cloaca Maxima

Da etruskerne bygget Cloaca Maxima og drenerte sumpene, må det ha skjedd en sideeffekt. Selv om de ikke selv kjente til sammenhengen mellom malaria og mygg, så reduserte de malariamyggenes levesteder ved å fjerne sumpområdene. Det må ha redusert malaria og andre mygg-spredte sykdommer betydelig. Malaria var en av de viktigste dødsårsakerne i Antikkens Roma.
Twist the Truth

Twist the Truth er et musikkalbum med Lene Marlin, utgitt i 2009.
Vuver (krater)

Vuver er et krater på overflaten av Uranus-månen Umbriel. Krateret er estimert til å være 98 km i diameter. Lengdegraden og breddegraden for sentrum av krateret er henholdsvis 311.6° og −4.7°.
Vuver har en lys sentral topp, som er en få lyse albedoformasjoner på Umbriel, i motsetning til Umbriels ellers lave albedo.
Suginami

Suginami (杉並区 -ku) er en av Tokyos 23 bydeler.
Suginami-ku ble opprettet den 15. mars, 1947.
Mahavamsa

Mahavamsa er et historisk episk dikt som er skrevet på det indoariske språket Pali. Diktet forteller historien om de srilankiske kongene fra 543 f.kr til 362 e.kr., fra kong Vijaya til kong Mahasena. Det antas å være skrevet av en buddhistisk munk i det 5. århundre.
Den første versjonen på engelsk ble publisert i 1837 av George Turnour, en historiker fra Sri Lanka. Den første tyske oversettelsen av Mahavamsa kom først i 1912 av Wilhelm Geiger. Denne versjonen ble så oversatt til engelsk igjen av Mabel Haynes Bode.
Thapsyrus

Utbredelse

Slekten er utbredt i det østlige og sørlige Afrika, er kjent fra Somalia, Mosambik og Zimbabwe.
Rhygyfarch ap Sulien

Rhygyfarch ap Sulien (født ca. 1056, død 1099), tidvis anglifisert som Ricemarch, var en walisisk biskop i St. Davids, i tillegg en lærd og forfatter. Han skrev den standardiserte helgenbiografien over sankt David av Wales, Vita Davidis, men den ble oversatt fra latin til morsmålet walisisk senere i middelalderen som Buchedd Dewi. Boken gjorde mye for å fremme kulten til sankt David i Wales.
Rhygyfarch var den eldste sønnen til Sulien som var biskop ved St. Davids. Rhygyfarch etterfulgte sin far som biskop i 1088. Han skal ha hatt en bror ved navn Ieuan ap Sulien. Rhygyfarch skrev også et annet manuskript, Sallwyr Rhygyfarch, blant annet med oversettelser fra hebraisk fra en gang rundt 1079. Dette manuskriptet er i dag oppbevart ved biblioteket på Trinity College i Dublin.
Rhygyfarch skrev også et klagedikt over normannerne i Ceredigion. Han skrev Vita Davidis en gang rundt 1094 i den hensikt å beskytte bispedømmet i St. Davids fra å bli underlagt den engelske erkebiskopen av Canterbury.
Færøyna

Færøyna eller Færøy er en øy i Solund kommune i Sogn og Fjordane. Den ligger innenfor Ospa og utenfor Buskøyna.
Badminton under Asialekene 2002

Badminton under Asialekene 2002. Badminton var en av flere sporter under de fjortende Asialekene som ble arrangert i Busan i Sør-Korea i perioden 2. til 16. oktober 2002. Det var ellevte gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Sør-Korea ble beste nasjon med fire gullmedaljer foran Kina med to.
Sør-Frøya

Sør-Frøya er en tidligere selvstendig kommune i Trøndelag. Sør-Frøya ble opprettet som egen kommune 1. januar 1906 da Frøya ble delt i Sør- og Nord-Frøya.
Sør-Frøya hadde ved etableringen 2 091 innbyggere.
1. januar 1964 ble Sør-Frøya og Nord-Frøya igjen slått sammen til kommunen Frøya. Sør-Frøya hadde ved sammenslåingen 2 208 innbyggere.
Terma (selskap)

Terma A/S er en dansk teknologivirksomhet med hovedsete i Lystrup ved Aarhus.

Eksempler på utstyr

European Space Agency (ESA) anvender Termas PCU (power conditioning unit) til å fordele elektrisk energi fra solcellepanelene til utstyret på romsondene Rosetta, Mars Express og Venus Express. Huygens-sonden, som landet på Saturn-månen Titan i 2004, hadde en tidtager fra Terma for å spare på batteriene.
Terma har også deltatt i ESAs ExoMars-ferd, hvortil Terma har utviklet en remote terminal and power unit (RTPU) for landingsmodulen Schiaparelli.

Anlegg

I Danmark har Terma anlegg i Lystrup, Grenaa, Herlev og Skive. Internasjonalt har Terma anlegg i Leiden, Holland, Darmstadt ved Frankfurt i Tyskland, Singapore, i Washington og Georgia i USA.

Historikk

Terma ble grunnlagt i 1944 av Orla og Svend Aage Jørgensen og fremstilte termometre og manometre. Navnet Terma oppsto av Termometer og Manometer. Terma A/S overtok Terma i 1949 og i løpet av 1950-årene begynte selskapet å bevege seg inn på radarmarkedet, primært med Forsvaret og den danske stat som kunder. Deretter har selskapet fulgt en naturlig utvikling av produkter og representerer nå Danmark som en høyteknologisk virksomhet på det internasjonale markedet. Terma eies i dag av Thomas B. Thriges fond gjennom Thrige Holding A/S.
Knopp (botanikk)

Knopp er et botanisk begrep som beskriver det først stadiet (den sammentrykte delen) på et ungt, lite utviklet skudd. Begrepet brukes til å beskrive blomster og blader som ikke har rukket å springe ut. Innenfor zoologien kan begrepene knopp eller knupp også brukes til å beskrive en utvekst på mordyr eller morcelle som utvikler seg til et eget individ. Planteknopper utgjør god næring for mange dyr.
Parasarpa

Utseende

Ganske store og langvingede, brune sommerfugler. Oversiden er brun med mørkere flekker og et hvitt tverrbånd (som kan være oransje i den fremre delen). Slekten ligner mye på flere andre slekter av orientalske Limenitidini, blant andre Tarattia og Sumalia.

Levevis

I alle fall én av artene har larver som lever på arter i leddvedslekta.

Utbredelse

Slekten er utbredt fra India i vest til Timor i øst.
Amurdag

Amurdag er et australsk stammespråk talt i regionen Nordterritoriet i Australia. Ifølge en rapport av National Geographic Society og Living Tongues Institute for Endangered Languages er det et ekstremt utrydningtrua språk, med bare én gjenlevende bruker.
Slependen kalkovn

Slependen kalkovn på Slependen i Bærum er en sjaktovn for kalkbrenning fra 1914. Kalkovnen er i dag museum.
Ovnen ble restaurert utvendig i 1982 og innvendig i 1994. Ovnen er åpen for omvisning og har utstillingen «Kalkbrenning i Asker og Bærum». Den er et at Bærums viktigste industrielle kulturminner.
Bærums kommunevåpen består av en stilisert tegning av kalkovnen.
John Smith av Jamestown

Liv og virke

Smith forlot hjemmet i en alder av 16 år etter at hans far døde og rømte til sjøs. Han tjente som leiesoldat i hæren til kong Henrik IV av Frankrike mot spanjolene kjempet senere mot Det osmanske riket. Smith ble forfremmet til kaptein mens han kjempet i Ungarn for habsburgerne, i kampanjen til Mihai Viteazul i 1600–1601. Etter at Viteazul døde, kjempet han for Radu Serban i Valakia mot Ieremia Movila, men ble såret, fanget og solgt som slave i 1602. Smith hevdet at tyrkeren sendte ham som en gave til sin kjæreste som ble forelsket i Smith og hjalp ham å flykte.
Smith reiste så gjennom Europa og Nord-Afrika før han reiste tilbake til England i 1604. Der ble han involvert i planer om å kolonisere Virginia for å tjene penger gjennom Virginia Company som hadde fått en kontrakt av kong Jakob I av England. Ekspedisjonen satte seil med tre små skip 20. desember 1606. 13. mai 1607 landet nybyggerne ved Jamestown.
Hardt vær, mangel på vann og angrep fra algonquian-indianere ødela nesten kolonien, og i desember 1607, ble Smith tatt til fange og ført frem for den lokale høvdingen, Powhatan. Selv om han fryktet for sitt liv, ble Smith etter hvert gjort til en underordnet høvding av stammen og gav senere æren for dette delvis til høvdingens datter, Pocahontas, som var rundt elleve til tretten år på den tiden. Han sa at hun kastet seg over ham for å hindre at han ble henrettet, men det er betydelig usikkerhet rundt denne fortellingen.
Senere forlot Smith Jamestown for å utforske Chesapeake Bay-regionen og lete etter hardt tiltrengt mat. Han ble etter hvert valgt til president av det lokale rådet i september 1608 og innførte en politikk av disiplin, oppmuntret landbruk med en berømt uttalelse om at «han som ikke arbeider, spiser ikke.» Bosetningen vokste under hans lederskap, men Smith ble alvorlig skadet i et uhell med krutt og måtte reise tilbake til England for behandling i oktober 1609. Han vendte aldri tilbake til Virginia.
I 1614 returnerte han til den nye verdenen i en reise til Maine og Massachusetts Bay, som han kalte New England. Han tilbrakte resten av sitt liv med å skrive bøker til han døde i 1631, 51 år gammel.

Populærkultur

Legenden om Smith og Pocahontas har blitt innarbeidet i utallige bøker, skuespill og filmer, med varierende historisk nøyaktighet. Den nyeste filmen er The New World, tidligere har også Disney kommet med tegnefilmen Pocahontas med Mel Gibson som stemmen til John Smith.
Akaltara kullkraftverk

Akaltara kullkraftverk, eller Akaltara UMPP, er et av Indias såkalte «Ultra Mega Power Plants», et kullkraftverk på 4 000 MW under prosjektering for utbygging ved Akaltara i delstaten Chhattisgarh i India. Det er imidlertid (juni 2010) knyttet stor usikkerhet til prosjektet grunnet uenighet om lokaliseringen. Delstaten krever 12 % gratis kraft for å gå med på den føderale regjeringens forslag.
Mitsugu Nomura

Japans herrelandslag

Mitsugu Nomura spilte 12 landskamper for Japans herrelandslag.
Tilflukt (buddhisme)

Tilflukt er et begrep i buddhismen hvor man søker tilflukt til de tre juveler eller de tre perler (Buddha, dharma, sangha). Begrepet er felles for alle retninger av buddhismen. Palikanonen anvender det hinduistiske motiv om en tredelt tilflukt, som er funnet i Rig Veda 6.46.9 og i Chāndogya upanishad 2.22.3-4.
FK Zirka Kropyvnytskyj

Historie

Klubben ble grunnlagt 1911, og spiller sine hjemmekamper på Zirka Stadium som har en kapasitet på 14 628.
NM i roing 2001

NM i roing 2001 ble arrangert på Vangsvatnet på Voss 6.-9. september 2001. 
Kongepokalvinnere ble Horten Roklubb (singlesculler med Olaf Tufte) og Bærum Roklubb (singlesculler lettvekt med Lizzie Schjøtt).
Ødegård

Historie

Etter pestepidemiene på 1300-tallet, ble befolkningen i Norge redusert med ca. 60%. På grunn av den reduserte folkemengden forlot folk de dårligste og mest avsidesliggende gårdene, og tok i bruk de bedre og mer sentrale gårdene. På 1500-tallet begynte befolkningen å øke igjen, og i løpet av 150 år ble folketallet tredoblet. For å kunne fø og huse stadig flere folk, ble ødegårdene tatt i bruk igjen. Det ble konflikter om eiendomsretten til ødegårdene; hvem eide dem egentlig, etter at de hadde stått forlatte i 200 år? Godseierne hevdet ødegårdene i deres område tilhørte dem. Den jorden som ikke hadde noen eier, tilfalt kongen. De som ryddet gamle ødegårder ble altså leilendinger. Det var rikelig med jord frem til slutten av 1600-tallet. Da begynte kampen om ressursene igjen, og skapte grunnlaget for en ny underklasse; husmennene.

Skatt

Ødegårder var gårdsbruk som ble fritatt for skatt i en overgangsperiode etter at gårdsdriften ble gjenopptatt. Deretter fikk gården en særlig lav skattesats.
Kura-feltet

Kura-feltet (russisk Ракетный полигон Кура́, engelsk Kura Missile Test Range), også kjent som KAMA, er et russisk øvingsområde for interkontinentale ballistiske missil. Feltet ligg nord på Kamtsjatkahalvøya, og her på disse avsidesliggende områdene kan missil som er skutt vestfra i Russland lande uten skade.
Delar av området er ZATO - stengt for alminnelig ferdsel.
Fylkesvei 6062

Fylkesveg 6062 går mellom Gule og Harøysundet i Fræna kommune. Veien er 970 meter lang.
Frem til 2019 hadde veien betegnelsen Fv237.
Kløverhuset

Kløverhuset er idag et kjøpesenter i Strandgaten i Bergen Sentrum. Senteret er et av Norges eldste varehus, og har 35 butikker spesialisert på moteklær av høy kvalitet.

Historie

Kløverhuset ble grunnlagt  9. mars 1852 av firmaet Joh. Petersen og var da manufakturforretning, garn, en gros & detalj, konfeksjonsfabrikk, trikotasjefabrikk og skjortefabrikk.
Etter bergensbrannen i 1916 ble bygårdene Strandgaten 13—15 reist av arkitektene Ingolf Danielsen og Leif Grung og de var ferdig i 1923 og 1935. Strandkaien 10—12  var tegnet av Ingolf Danielsen  og var ferdig i 1924. I 1988 ble disse bygningene bygget sammen til kjøpesenteret av arkitekten Heien G. Kahs.
Kløverhuset ønsker et eksklusivt preg med motebutikker, som gjør senteret til et motehus, mer enn et kjøpesenter.
Alison Pill

Karriere

Pill har vært med i bransjen siden hun var tolv år gammel, men spilte i mindre kjente filmer og fjernsynsproduksjoner de første årene. Det var ikke før hun fikk en av hovedrollene i dramafilmen Pieces of April (2003) med Katie Holmes at hun for alvor ble lagt merke til hos et større publikum. Hun spilte også i Confessions of a Teenage Drama Queen (2004) med Lindsay Lohan og Dan in Real Life (2007) med Steve Carell og Juliette Binoche.
I 2008 spilte hun en stor rolle i den biografiske dramafilmen Milk (om politikeren Harvey Milk), som vant to Oscar-priser og ble nominert til ytterligere seks. Senere har hun spilt i filmer som Scott Pilgrim vs. the World (2010), Midnight in Paris (2011) og To Rome with Love (2012), samt miniserien Pillars of the Earth og en stor gjesterolle i TV-serien In Treatment. Hun spiller for tiden i den kritikerroste serien The Newsroom mot blant andre Jeff Daniels og Emily Mortimer.
Unge Aksjonærer

Studenter på Børs

Unge Aksjonærer arrangerer «Studenter på Børs», en aksjekonkurranse for studentlag fra universiteter og høyskoler i hele Norge. Konkurransen arrangeres i samarbeid med AksjeNorge, E24 og Finansavisen og går normalt over 12 uker i hvert vår- og høstsemester. Hvert lag bestående av minst fire medlemmer får 1 000 000 NOK i fiktive penger for å investere i aksjer på Oslo Børs. Det er lagt begrensinger på vekting i porteføljen, slik at valg av aksjer i størst mulig grad blir basert på analyse - stock-picking - fremfor å ta overdreven risiko for kortsiktig gevinst. Dette har til hensikt at konkurransen skal gi studenter praktisk erfaring med aksjehandel og et mer realistisk bilde av risikotagning.
Lagene er er organisert i tre divisjoner – Eliteserien, AksjeNorge-ligaen og 2. divisjon. Divisjonsinndelingen har som intensjon å sørge for mer kontinuitet i lagene, samt at det gjør at lagene i de to øverste divisjonene får disinsentiver til å ta stor risiko i form av at de rykker ned hvis de er blant de dårligste lagene i sin divisjon. Det sentrale i  Studenter på Børs er å gi studenter praktisk erfaring med aksjehandel og økt innsikt i aksjemarkedet.

Analysekonkurransen

Unge aksjonærer inviterer høyskole- og universitetsstudenter i hele Norge på alle nivåer til å sende inn bidrag til Analysekonkurransen. Konkurransen holdes to ganger i året, og er gratis og åpen for alle i nevnte målgruppe. Analysen skal dreie seg om et valgfritt selskap.
Tellervinini

Utseende

Middelsstore (vingespenn gjerne ca. 40 mm), slanke sommerfugler med avrundede vinger. Kroppen er lite hårete, antennene slanke og rundt halvparten så lange som forvingene. Vingene er svarte med store, hvite felter, størrelsen og formen på disse er ganske variabel. Sommerfuglene virker påfallende spinkle.

Levevis

Tellervinini er skogsinsekter som har larver på planteslekten Parsonsia (Apocyanaceae). Disse plantene er giftige, og sommerfuglene lagrer giften og blir dermed uspiselige eller usmakelige.
Euronews

Innhold

Som en kontinuerlig nyhetskanal rullerer overskrifter fra både Europa så vel som resten av verden i tretti minutters mellomrom. Korte magasinsegmenter fyller vanligvis det gjenværende programoppsettet. Disse fokuserer på markedsdata, finansielle nyheter, sport, kunst og kultur, vitenskap, været, europeisk politikk, og gjennomgang av de viktigste avisene i Europa. Disse enkeltsakene vil tidvis bli avbrutt ved pågående nyhetsvarslinger eller direktesendinger. En del segmenter er vist uten kommentarer under overskriften «No Comment» («Ingen kommentarer»), noe som har vært kanalens signaturprogram siden starten.

Historie

I 1992, som følge av den første Gulfkrigen hvor den amerikanske fjernsynskanalen CNN posisjonerte seg den mest framtredende 24-timers nyhetskanalen, besluttet Den europeiske kringkastingsunion å opprette og etablere kanalen Euronews for å kunne presentere informasjon og nyheter fra et europeisk perspektiv. Euronews hadde sine første sendinger den 1. januar 1993 fra Lyon i Frankrike. Senere, i 1996, ble det opprettet et eget kontor i London i Storbritannia. Euronews ble grunnlagt av en gruppe på ti europeiske offentlige fjernsynsselskaper.
I 1997 kjøpte det britiske fjernsynsselskapet ITN 49 prosent av aksjene i Euronews for 5,1 millioner pund fra Alcatel-Alsthom. ITN har gitt innhold til kanalen sammen med de øvrige andelshaverne, hvilke er representert av konsortiet SOCEMIE (Société Editrice de la Chaîne Européenne Multilingue d'Information EuroNews). SOCEMIE er det faktiske selskapet som produserer innholdet for kanalen og er innehaver lisensrettighetene. Det er medeid av ti europeiske selskaper. Sendingene er per 2013 representert i femten språk.
Elend (Dippoldiswalde)

Historie

Elend nevnes for første gang i 1529 som das Elend (av middelhøytysk: ellende, «den andre»). I 1816 ble Elend underlagt Amt Dippoldiswalde. Fra 1856 til 1875 var det en del av Gerichtsamt Dippoldiswalde, og fra 1875 en del av Amtshauptmannschaft Dippoldiswalde.
I 1950 ble Elend innlemmet i Ulberndorf gjennom en kommunesammenslåing, og i 1952 ble Ulberndorf (herunder Elend) en del av Kreis Dippoldiswalde. I 1973 ble deretter Ulberndorf (og Elend) innlemmet i Dippoldiswalde.
Landås kirke

Historie

I 1959 ble Landås menighet skilt ut av Fridalen, og det ble behov for et eget kirkebygg for den nye menigheten. Det ble avholdt en arkitektkonkurranse som ble vunnet av Ola Kielland Lund. Statens bygge- og eiendomsdirektorat foreslo imidlertid å speilvende kirken i forhold til Lunds tegninger, noe som ble tatt til følge. I 1964 startet byggingen, og 27. november 1966 ble den nye kirken vigslet.

Arkitektur

Kirken er bygget i betong med et sektorformet grunnplan der kor og alter er plassert inn mot midten av sirkelen. I tillegg til selve kirkerommet er det sakristi, kontorer, og menighetssal i samme etasje, i underetasjen er det også garderobe, toaletter og tilfluktsrom.

Interiør

Prekestolen er i betong med lesepult i stål. Døpefonten er i betong med et sølvbekken oppå. Alteret består av en laminert treplate som bæres av to pilarer i betong, og har et krusifiks i tre som er utskåret av Olav Espevoll. Kirkeorgelet som er plassert på galleriet i øst har 20 stemmer og er levert av Norsk orgel- og harmoniumfabrikk.
Miro International

Miro Inrernational er et australsk firma som lager Jango, tidligere Mambo CMS. De har også utgitt Mambo Open Source, tidligere Mambo Open Source. Det ble stiftet i mars 2000, av Peter Lamont.
Sundene

Sundene er et sted ved Vrengensundet på nordre del av Tjøme i Færder kommune i Vestfold. Bebyggelsen ligger dels knyttet til sjøen, dels til Østveien og Vestveien. Vrengenbrua forbinder Sundene på Tjøme med Kjøpmannskjær på Nøtterøy. Før 1932 var det fergeforbindelse til Nøtterøy fra Fergeodden på Sundene. På Fergeodden finnes Tjømes eneste dypvannskai. Stedet har vært benyttet som anløpssted, blant annet for båtrute mellom Arendal og Oslo midt på 1990-tallet.
En del av tettbebyggelsen langs Vrengensundet var oppført av tilflyttede svensker i siste halvdel av 1800-tallet. Sundenestranda ble derfor lenge kalt «Lille Sverige».
På Sundene er det i dag to marinaer som betjener sommergjestenes fritidsbåter.
I første halvdel av 1900-tallet var det på stedet to dagligvarebutikker, bakeri og melkeutsalg. «Brokafeen» var lenge et mye brukt møtested på Sundene.
Tross tett bebyggelse er ikke Sundene regnet som et formelt tettsted av Statistisk sentralbyrå. 
Stedsnavnet Sundene stammer fra navn på matrikkelgårdene Nordre og Søndre Sundene. Nordre Sundene er delt i to bruk, som ligger på hver sin side av en vik i Vrengensundet. Våningshuset på østsiden, Strandgården, er bygd på 1700-tallet, og midt på 1800-tallet ble Tjømes første landhandel etablert her. Huset er fredet etter lov om kulturminner, og eies av Norges Bank, og brukes som feriested for bankens personale. Våningshuset på vestsiden er i sveitserstil, bygd midt på 1800-tallet; også her ble det lenge drevet landhandel. 
Tjømlinger uttaler vanligvis stedsnavnet som sunnane.
Jan Hovden

Biografi

Jan Hovden er utdannet i Norge og i Tsjekkia. Han studerte med professor Jiri Hlinka fra 1972 til 1983. Jan Hovden har turnert i Norge, Norden og flere europeiske land, Sør-Amerika og USA. Fra 1999 har han årlig gjennomført en turne med konserter og mesterklasser i Sørøst-Asia.
I Norge er han særlig kjent for sine sommerkonserter «I Edvard Griegs fotspor» i Bergen. Siden 2004 har han han spilt 1500 konserter i den serien og fremført mer enn 100 av Griegs klaverstykker. Han har også spilt inn en rekke plater.
Dorochoviella

Utseende

Bare hunnen er kjent. Denne er ca. 7 millimeter lang, smal, gyllent-grønn på farge, hodet gyllent-oransje, undersiden svart.

Levevis

Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.

Utbredelse

Arten er bare kjent fra øya Kunashir i Kurilene.
Collins Fai

Landslaget

Han ble tatt ut i Kameruns tropp til FIFA Confederations Cup 2017 i Russland.
Enaphalodes

Utseende

Middelsstore, avlange, mer eller mindre brunlige trebukker. Antennene er vanligvis kortere enn kroppen hos hunnene, lengre enn kroppen hos hannene. Pronotum er litt bredere enn langt og har rundede sider. Dekkvingene er nesten jevnbrede og har en spiss tann i spissen.

Levevis

Larvene lever i død ved, mest av løvtrær.

Utbredelse

Slekten er utbredt fra det nordøstlige USA i nord til Ecuador i sør.